《江城子》
宋代·莫蒙

博山香暖衬江云。舞飞琼。拜双成。雾鬓风鬟，不改旧时青。滟滟金船罗袖劝，齐祝寿，比松椿。

照人冰雪自天真。翠绡轻。下蓬瀛。却笑乘鸾，奔月望长生。曾侍瑶池王母宴，犹认得，佩环声。

作者简介：莫蒙，字养正，青镇（今浙江桐乡县西北）人，一作霅川（今浙江湖州）人（《全宋词》册二）。徽宗宣政间游大学，后应特科出仕。曾为县丞，高宗绍兴间监景德镇税，擢知通化军（《全宋词》册二）。有《卧驼集》十卷，已佚。事见《万姓统谱》卷一二○。